
[bookmark: TextBodyBegin]Az Európai Parlament,
–	tekintettel az Európai Unió Bűnüldözési Képzési Ügynöksége (CEPOL) 2022. évi pénzügyi évre vonatkozó végleges éves beszámolójára,
–	tekintettel a 2022. évi pénzügyi évre vonatkozóan az uniós ügynökségekről szóló éves számvevőszéki jelentésre, az ügynökségek válaszaival együtt[footnoteRef:1], [1:  	HL C, C/2023/594, 2023.10.27.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára[footnoteRef:2], [2:  	HL C, C/2023/112, 2023.10.12.] 

–	tekintettel a 2022. évi pénzügyi évre vonatkozó költségvetés végrehajtása tekintetében az ügynökség számára adandó mentesítésről szóló, 2024. február 22-i tanácsi ajánlásra (06180/2024 – C9‑0082/2024),
–	tekintettel az Európai Unió működéséről szóló szerződés 319. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:3] és különösen annak 70. cikkére, [3:  	HL L 193., 2018.7.30., 1. o.] 

–	tekintettel az Európai Unió Bűnüldözési Képzési Ügynökségéről (CEPOL), valamint a 2005/681/IB tanácsi határozat felváltásáról és hatályon kívül helyezéséről szóló, 2015. november 25-i (EU) 2015/2219 európai parlamenti és tanácsi rendeletre[footnoteRef:4] és különösen annak 20. cikkére, [4:  	HL L 319., 2015.12.4., 1. o.] 

–	tekintettel az Európai Unió működéséről szóló szerződés és az Euratom-Szerződés keretében létrehozott és az (EU, Euratom) 2018/1046 európai parlamenti és tanácsi rendelet 70. cikkében említett szervekre vonatkozó pénzügyi keretszabályzatról szóló, 2018. december 18-i (EU) 2019/715 felhatalmazáson alapuló bizottsági rendeletre[footnoteRef:5] és különösen annak 105. cikkére, [5:  	HL L 122., 2019.5.10., 1. o.] 

–	tekintettel eljárási szabályzata 100. cikkére és V. mellékletére,
–	tekintettel az Állampolgári Jogi, Bel- és Igazságügyi Bizottság véleményére,
–	tekintettel a Költségvetési Ellenőrző Bizottság jelentésére (A9-0098/2024),
1.	mentesítést ad az Európai Unió Bűnüldözési Képzési Ügynöksége (CEPOL) ügyvezető igazgatója számára az ügynökség 2022. évi pénzügyi évre szóló költségvetésének végrehajtására vonatkozóan;
2.	megjegyzéseit a mellékelt állásfoglalásban foglalja össze;
3.	utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Unió Bűnüldözési Képzési Ügynöksége (CEPOL) ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

[bookmark: _Toc146722410][bookmark: _Toc161913022]2. Az Európai Parlament 2024. április 11-i határozata az Európai Unió Bűnüldözési Képzési Ügynöksége (CEPOL) 2022. évi pénzügyi évre vonatkozó elszámolásának lezárásáról (2023/2144(DEC))
Az Európai Parlament,
–	tekintettel az Európai Unió Bűnüldözési Képzési Ügynöksége (CEPOL) 2022. évi pénzügyi évre vonatkozó végleges éves beszámolójára,
–	tekintettel a 2022. évi pénzügyi évre vonatkozóan az uniós ügynökségekről szóló éves számvevőszéki jelentésre, az ügynökségek válaszaival együtt[footnoteRef:6], [6:  	HL C, C/2023/594, 2023.10.27.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára[footnoteRef:7], [7:  	HL C, C/2023/112, 2023.10.12.] 

–	tekintettel a 2022. évi pénzügyi évre vonatkozó költségvetés végrehajtása tekintetében az ügynökség számára adandó mentesítésről szóló, 2024. február 22-i tanácsi ajánlásra (06180/2024 – C9‑0082/2024),
–	tekintettel az Európai Unió működéséről szóló szerződés 319. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:8] és különösen annak 70. cikkére, [8:  	HL L 193., 2018.7.30., 1. o.] 

–	tekintettel az Európai Unió Bűnüldözési Képzési Ügynökségéről (CEPOL), valamint a 2005/681/IB tanácsi határozat felváltásáról és hatályon kívül helyezéséről szóló, 2015. november 25-i (EU) 2015/2219 európai parlamenti és tanácsi rendeletre[footnoteRef:9] és különösen annak 20. cikkére, [9:  	HL L 319., 2015.12.4., 1. o.] 

–	tekintettel az Európai Unió működéséről szóló szerződés és az Euratom-Szerződés keretében létrehozott és az (EU, Euratom) 2018/1046 európai parlamenti és tanácsi rendelet 70. cikkében említett szervekre vonatkozó pénzügyi keretszabályzatról szóló, 2018. december 18-i (EU) 2019/715 felhatalmazáson alapuló bizottsági rendeletre[footnoteRef:10] és különösen annak 105. cikkére, [10:  	HL L 122., 2019.5.10., 1. o.] 

–	tekintettel eljárási szabályzata 100. cikkére és V. mellékletére,
–	tekintettel az Állampolgári Jogi, Bel- és Igazságügyi Bizottság véleményére,
–	tekintettel a Költségvetési Ellenőrző Bizottság jelentésére (A9-0098/2024),
1.	jóváhagyja az Európai Unió Bűnüldözési Képzési Ügynöksége (CEPOL) 2022. évi pénzügyi évre vonatkozó elszámolásának lezárását;
2.	utasítja elnökét, hogy továbbítsa ezt a határozatot az Európai Unió Bűnüldözési Képzési Ügynöksége (CEPOL) ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.


[bookmark: _Toc146722411][bookmark: _Toc161913023]3. Az Európai parlament 2024. április 11-i állásfoglalása az Európai Unió Bűnüldözési Képzési Ügynöksége (CEPOL) 2022. évi pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel (2023/2144(DEC))
Az Európai Parlament,
–	tekintettel az Európai Unió Bűnüldözési Képzési Ügynöksége (CEPOL) 2022. évi pénzügyi évre szóló költségvetésének végrehajtására vonatkozó mentesítésről szóló határozatára,
–	tekintettel eljárási szabályzata 100. cikkére és V. mellékletére,
–	tekintettel az Állampolgári Jogi, Bel- és Igazságügyi Bizottság véleményére,
–	tekintettel a Költségvetési Ellenőrző Bizottság jelentésére (A9-0098/2024),
A.	mivel a bevételi és kiadási kimutatása[footnoteRef:11] szerint az Európai Unió Bűnüldözési Képzési Ügynökségének (a továbbiakban: CEPOL, vagy az ügynökség) 2022. évi pénzügyi évre szóló végleges költségvetése 28 295 362 EUR volt, ami 2021-hez képest 5,82%-os csökkenést jelent; mivel az ügynökséget az Unió hozzájárulásaiból és az egyes projektekre vonatkozó külső címzett bevételekből finanszírozzák; [11:  	HL C 73., 2023.2.28., 44. o.] 

B.	mivel a Számvevőszék az ügynökség 2022. évi pénzügyi évre vonatkozó beszámolójáról készített jelentésében (a továbbiakban: a számvevőszéki jelentés) megállapította, hogy kellő mértékben megbizonyosodott az ügynökség éves beszámolójának megbízhatóságáról, valamint arról, hogy a bevétel tekintetében az annak alapjául szolgáló ügyletek minden anyagi szempontból jogszerűek és szabályszerűek; mivel a Számvevőszék összesen 4,2 millió EUR összegű szabálytalan kifizetést állapított meg, amelyből 4,1 millió EUR két olyan keretszerződés alapján teljesített 359 kifizetéshez kapcsolódott, amelyeket a személyzet olyan tagjai által küldött szolgáltatáskérések keretében hajtottak végre, akik nem rendelkeznek felhatalmazással arra, hogy az ügynökség nevében jogi kötelezettségvállalásokat tegyenek, valamint amelyből 152 655 EUR-t 2022-ben egy olyan keretszerződés alapján fizettek ki, amelynek tekintetében a kifizetett összegek egy része nem volt összeegyeztethető a nyújtott szolgáltatásokkal, ami a 2022-ben rendelkezésre álló kifizetési előirányzatok összesen 13,5%-át teszi ki, és ezzel meghaladja az ellenőrzésre megállapított lényegességi küszöböt, aminek következtében korlátozott vélemény született a beszámoló alapjául szolgáló kifizetések jogszerűségéről és szabályszerűségéről; mivel az említett nem megfelelő kifizetések kivételével a Számvevőszék megállapítása szerint a beszámoló alapjául szolgáló ügyletek a 2022. december 31-ével lezárt év kifizetései tekintetében minden lényeges szempontból jogszerűek és szabályszerűek;
Költségvetés és pénzgazdálkodás
1.	elismeréssel nyugtázza, hogy a 2022. évi pénzügyi év során folytatott költségvetés-ellenőrzési erőfeszítések eredményeképpen a költségvetés végrehajtási aránya 100% volt, ami 2021-hoz képest 3,21%-os növekedést jelent; megállapítja, hogy a kifizetési előirányzatok végrehajtási aránya 84,66% volt, ami 2021-hez képest 12,93%-os növekedést jelent; megjegyzi továbbá, hogy 2023-ra 1,6 millió EUR-t vittek át, ami a 2022. évi kötelezettségvállalások 15%-át teszi ki; megjegyzi, hogy a harmadik országok kapacitásépítésének a vonatkozó bűnüldözési szakpolitikai területeken való támogatására szánt célhoz kötött uniós külső támogatási alapok tekintetében a költségvetés-végrehajtási arány 2022 végére elérte a 48,5%-ot;
Teljesítmény
2.	elismerését fejezi ki az ügynökségnek a 2022. évi munkaprogram 100%-os végrehajtási arányáért, tekintve, hogy a tervezett 417 képzési tevékenységgel szemben 418-at hajtottak végre; megjegyzi, hogy 2022-ben az ügynökség – a lehető legnagyobb mértékben visszatérve az online környezethez – továbbra is nyújtott képzéseket a bűnüldözéssel foglalkozó szakemberek közösségének; elismeréssel veszi tudomásul, hogy az ügyfelek elégedettségi aránya 2022-ben is magas volt, hiszen az ügynökség képzési tevékenységeiben részt vevők 97%-a nyilatkozott úgy, hogy elégedett vagy nagyon elégedett;
3.	elégedetten veszi tudomásul, hogy az ügynökség egyebek mellett többféle intézkedést is alkalmaz fő teljesítménymutatóként a tevékenységei által nyújtott hozzáadott érték értékelésére és költségvetési gazdálkodásának javítására; megjegyzi, hogy 2022-ben szinte az összes fő teljesítménymutató teljesült, és csak egy – az elfogadott cselekvési tervvel összhangban lezárt ellenőrzési ajánlásokkal foglalkozó fő teljesítménymutató – maradt folyamatban, amelynek határideje 2023 vége volt;
4.	elismeréssel veszi tudomásul, hogy 2022-ben az ügynökség képzésein 43 838-an vettek részt, ami a résztvevőket illetően tervezett 27 800 fős létszámhoz képest kiterjedt tájékoztatási tevékenységről árulkodik; elismerését fejezi ki az ügynökségnek, amiért közzétette a képzési igények második uniós stratégiai felmérését, amely a Bűnügyi Fenyegetettség Elleni Európai Multidiszciplináris Platform következő, 2022–2025-ös ciklusára vonatkozóan meghatározza a bűnüldöző szervek tagjainak stratégiai és képzési igényeit, és megkezdte annak végrehajtását; megjegyzi továbbá, hogy az ügynökség újonnan kinevezett ügyvezető igazgatója 2022-ben kezdeményezte az ügynökség 2023–2027-es időszakra vonatkozó irányát meghatározó új stratégia kidolgozását; nagyra értékeli továbbá az alapvető jogokkal foglalkozó szakértői csoport stratégiai dokumentumát, amelynek célja az alapvető szempontok beépítése valamennyi képzési tevékenységbe; megelégedéssel veszi tudomásul, hogy 2022-ben ad hoc képzést szerveztek az oknyomozó újságírók védelméről; üdvözli a gyűlölet-bűncselekmények témáiról szóló speciális képzési tevékenységeket, amelyek az áldozatok hatékony támogatási megoldásaival kapcsolatos ismereteket terjesztik;
5.	elismerését fejezi ki az ügynökségnek, amiért gyorsan reagált az Ukrajnában zajló indokolatlan háborúra, és az Európa Tanáccsal együttműködésben a nyílt forrásból származó értékelt felderítési információkkal kapcsolatban testreszabott tanfolyamot tartott az ukrán főügyészség számára;
6.	az ügynökség 2022. évi konszolidált éves tevékenységi jelentése alapján megállapítja, hogy az elmúlt években kínált képzések exponenciális növekedése (a 2016. évi 18 000-ről 2022-ben közel 44 000-re) az ügynökség által végrehajtandó képzési tevékenységek iránti növekvő keresletet tükrözi; ezzel összefüggésben megjegyzi, hogy 2022-ben az elégtelen erőforrások miatt e kereslettel csak az online tanulási komponens bővítésével lehetett lépést tartani, amely viszont nem elégíti ki teljes mértékben az érdekelt felek igényeit; támogatja az ügynökség azon célkitűzését, hogy továbbra is olyan multidiszciplináris tevékenységeket folytasson, amelyek a rendőrök, a vámtisztviselők és a határőrök közül egyaránt vonzzák a résztvevőket;
7.	megjegyzi, hogy 2022-ben az ügynökség továbbra is sikeresen hajtotta végre harmadik országokban a négy kapacitásépítési projektet, közvetlenül hozzájárulva ezáltal az Unió belső biztonságának megerősítéséhez, valamint a CEPOL terrorizmus elleni küzdelemmel foglalkozó tudásközpontjának és a CEPOL bűnüldözési együttműködéssel, információcserével és interoperabilitással foglalkozó új tudásközpontjának égisze alatt folytatott képzési tevékenységekhez; üdvözli, hogy Litvániában a vilniusi Mykolas Romeris Egyetemmel együttműködésben, közel 200 résztvevővel sikeresen lezajlott a CEPOL rendészettudományi konferenciája, ezzel is erősítve a bűnüldözési és kutatási ágazatok közötti együttműködést;
8.	emlékeztet arra, hogy az uniós szintű bűnüldözési képzésnek a tagállamok képzési igényeivel összhangban tükröznie kell az uniós prioritásokat, és támogatnia kell a súlyos és szervezett bűnözésre és a belső biztonságot fenyegető egyéb veszélyekre adott uniós választ, és hogy az alapvető jogok védelmének az ügynökség képzési tevékenységeinek központi pillérét kell képeznie; tudomásul veszi a terrorizmus elleni küzdelemmel kapcsolatos képzési tevékenységeket, többek között a terrorizmus finanszírozásával, a terrorizmussal és a tűzfegyverekkel, a külföldi terrorista harcosokkal, valamint a szélsőségesség és a radikalizálódás elleni küzdelemmel kapcsolatos tevékenységeket; több uniós szintű képzésre szólít fel a kiberbűnözéssel, a kibernyomozással, a mesterséges intelligenciával, az adatvédelemmel, az alapvető jogokkal és a rasszizmus elleni küzdelemmel kapcsolatban; felhívja az ügynökséget, hogy valamennyi tevékenysége során – különösen a harmadik országokkal folytatott tevékenységek során – biztosítsa a teljes átláthatóságot és az alapvető jogok és a nemzetközi jog teljes körű tiszteletben tartását;
9.	megjegyzi, hogy az ügynökség sikeresen megőrizte az ISO 9001:2015 minőségirányítási rendszer szerinti tanúsítását, és előkészületeket tett az ISO 29993:2017 szabványnak a tanulási szolgáltatásokra való kiterjesztésére, ami továbbra is bizonyítja, hogy az ügynökség gondoskodik a minőségbiztosítási rendszer hatékony működéséről;
Hatékonyság és eredmények
10.	megjegyzi, hogy az ügynökség a képzési tevékenységek megosztása és a tanfolyamok közös szervezése révén továbbra is szorosan együttműködik a bel- és igazságügyi ügynökségek hálózatával és a hálózat részét képező ügynökségekkel, többek között különösen a Bűnüldözési Együttműködés Európai Uniós Ügynökségével, az Europollal és az Európai Határ- és Partvédelmi Ügynökséggel; ezzel összefüggésben megjegyzi, hogy 2022-ben az ügynökség elnökölte a bel- és igazságügyi ügynökségek hálózatát; megjegyzi továbbá, hogy 2023-tól kezdődően megállapodás van érvényben az ügynökség és a Kábítószer és Kábítószer-függőség Európai Megfigyelőközpontja (EMCDDA) között az ügynökség LEEd tanulási platformjának bérbeadását illetően, ezáltal költségmentesen korszerű tanulási platformot biztosít az EMCDDA és közössége számára; kéri az ügynökséget, hogy továbbra is működjön együtt más ügynökségekkel annak érdekében, hogy minden rendelkezésre álló erőforrás felhasználható legyen;
11.	elismerését fejezi ki az ügynökségnek azért, hogy – gyakran a Bizottság Digitális Szolgáltatások Főigazgatóságával szoros együttműködésben – számos folyamatát papírmentessé/elektronikussá alakította át, így viszonylag magas szintű digitalizációt valósított meg, ideértve például a nyílt közbeszerzési eljárásokhoz kapcsolódó elektronikus benyújtási rendszert, az e-pályáztatást, az elektronikus emberierőforrás-gazdálkodási rendszert (SYSPER), az e-számlázást és az elektronikus utazásfoglalást;
12.	megjegyzi, hogy az ügynökség belső szabályokkal rendelkezik, amelyek szerint a személyzetnek (és a képzési tevékenységek résztvevőinek) rövid távolságok esetében a repülés helyett más közlekedési módokat – például vonatot vagy buszt – kell igénybe venniük; elismeréssel veszi tudomásul, hogy 2022 óta az ügynökség felajánlja személyzete számára a tömegközlekedési költségek megtérítését; megjegyzi továbbá, hogy a szakértői csoportok számos – korábban a helyszínen tartott – ülését ma már online tartják; sajnálja, hogy az ügynökség nem rendelkezik az eredmények és a megtakarítások éves szintű alakulásának objektív és részletes nyomon követésére szolgáló rendszerrel, és felkéri az ügynökséget, hogy hozzon létre egy ilyen rendszert;
13.	a Számvevőszék jelentése alapján megállapítja, hogy az ügynökség nem rendelkezik a műveletei energiahatékonyságának és klímasemlegességének javítására irányuló szervezeti tervvel; sajnálja, hogy az ügynökség még nem kezdte meg a környezetvédelmi vezetési és hitelesítési rendszer (EMAS) tanúsítási folyamatát; megjegyzi azonban, hogy az új központi épületére vonatkozó követelmények tekintetében az ügynökség jelezte, hogy a közeljövőben lépéseket fog tenni az EMAS tanúsítás irányába; ezzel összefüggésben még megjegyzi, hogy az ügynökség követi a Bizottság iránymutatását, tehát a közbeszerzési eljárások többsége környezetvédelmi megfontolásokhoz kapcsolódó odaítélési kritériumokat is tartalmaz; kéri az ügynökséget, hogy a zöld közbeszerzés terén kövesse más ügynökségek példáit;
Személyzeti politika
14.	tudomásul veszi, hogy 2022. december 31-én a létszámterv végrehajtása 79%-os szintet ért el: az uniós költségvetés értelmében engedélyezett 33 ideiglenes alkalmazotti álláshelyből (ugyanannyi, mint 2021-ben) 26-ra neveztek ki ideiglenes alkalmazottat; megjegyzi továbbá, hogy 2022-ben 59 szerződéses alkalmazott (ebből 20-an szokásos tevékenységek, 39-en pedig külső finanszírozású kapacitásépítési projektek keretében), valamint hat kirendelt nemzeti szakértő dolgozott az ügynökségnél; megjegyzi továbbá, hogy 2022. december 31-én 24 ideiglenes alkalmazottat foglalkoztattak olyan alapvető tevékenységekhez kapcsolódó feladatok elvégzése céljából, mint az e-tanulás, az információs és kommunikációs technológia, valamint a jogi és irányítási támogatás;
15.	megjegyzi, hogy 2022-ben még mindig viszonylag magas volt a személyzet fluktuációja, ami jelentős hatást gyakorolt az ügynökségre; ezzel összefüggésben megjegyzi, hogy 2022-ben 4-en mondtak le az ügynökségen belüli és kívüli új munkalehetőségek miatt, 3-an vonultak nyugdíjba, 2022. december 31-én pedig 4-en fizetés nélküli szabadságra mentek;
16.	megismétli, hogy támogatja az ügynökségnek a jelenlegi megbízatása által meghatározott feladatokkal és célokkal arányos létszámnövelését; megelégedéssel veszi tudomásul az ügynökség „A CEPOL-nak az EP 2021-es pénzügyi évre vonatkozó mentesítési határozatára válaszul kidolgozott cselekvési terve” című nyomonkövetési jelentését (a továbbiakban: az ügynökség nyomonkövetési jelentése), valamint azt, hogy az ügynökség ügyvezető igazgatója a források iránti jövőbeli kérelem alátámasztása érdekében munkacsoportot hozott létre azzal a céllal, hogy a 2023–2027-es új stratégiával összefüggésben rendszeresen dokumentálja és megindokolja a további költségvetési és emberi erőforrások iránti igényeket;
17.	megjegyzi, hogy a személyzeti állomány fluktuációja 2022-ben is magas (11,8%) volt, ami jelentős hatást gyakorolt a szervezetre; az ügynökség nyomonkövetési jelentése alapján megállapítja, hogy az Ügynökség nem tudja befolyásolni a fluktuációt, mivel a fő kiváltó tényező az országra vonatkozó alacsony korrekciós együttható és az, hogy az ügynökségnél a kulcsfontosságú támogató funkciókhoz viszonylag alacsony fokozatú beosztások társulnak; megjegyzi, hogy 2022-ben az ügynökség folytatta a személyzet megtartására és az üzletmenet-folytonosság biztosítására irányuló intézkedések végrehajtását, számos ideiglenes alkalmazottat és kirendelt nemzeti szakértőt alkalmazott a hiányzó személyzet pótlására a személyzeti szabályzat hatálya alá tartozó állomány felvételének befejezéséig, folytatta a személyzet és a funkciók átsorolását, valamint fenntartotta a szociális rendelkezéseket (pl. a személyzet gyermekeinek iskoláztatását), a távmunkát és a rugalmas munkaidőt; ismételten kéri a Bizottságot, hogy vizsgálja felül a korrekciós együtthatót annak érdekében, hogy az jobban tükrözze az ügynökség fogadó városába való áttelepülés és az ott-tartózkodás gazdasági realitásait;
18.	a SYSPER eszköz tekintetében elismeréssel veszi tudomásul, hogy az ügynökség olyan modulokat vezetett be, mint a REPORTING, az ETHICS és a STAGE, illetve más Sysper-modulok (pl. EVAL/PROMO) bevezetésén dolgozik;
19.	üdvözli az ügynökség jelentésében szereplő nemek szerinti megoszlást 2022-ben: 3 férfi és 3 nő vezetői beosztásban (1 felső vezető és 5 középvezető), 15 férfi (56%) és 12 nő (44%) az igazgatótanácsban, a teljes személyzetben pedig 37 férfi (44%) és 48 nő (56%) dolgozott; elismerését fejezi ki az ügynökségnek a 2022-ben elért nemek közötti egyensúlyért;
20.	az ügynökség 2022. évi konszolidált éves tevékenységi jelentése alapján megállapítja, hogy 2022-ben 17 tagállam képviseltette magát az ügynökség személyzetében; megjegyzi, hogy a személyzet 39%-a az ügynökség székhelye szerinti tagállam állampolgára; emlékeztet a földrajzi egyensúly fontosságára, és felhívja az ügynökséget, hogy tegyen további intézkedéseket a kiegyensúlyozott és méltányos földrajzi képviselet biztosítása érdekében;
21.	üdvözli, hogy az ügynökség 2022-ben új határozatot fogadott el, amely a cél- és eredményorientált irányítás elvein és a bizalom kultúráján alapul; megjegyzi, hogy ez a határozat a lecsatlakozáshoz való jog biztosítása és a lecsatlakozási időszak egyértelmű meghatározása révén a munkaidő és a távmunka tekintetében egyaránt nagyobb rugalmasságot vezetett be a személyzet számára, aminek hozzá kell járulnia a munka és a magánélet közötti jobb egyensúly megteremtéséhez, és védenie kell a személyzetet a túlzott digitális munkaterheléstől;
22.	a közbeszerzési eljárásokkal foglalkozó személyzettel kapcsolatos észrevételt illetően az ügynökség nyomonkövetési jelentése alapján üdvözli, hogy a 2023-as létszámterv előirányozza a vonatkozó AST-5 álláshely (AST-3 felvételi besorolási fokozat) AD-5 álláshellyé történő átalakítását;
Közbeszerzés
23.	a Számvevőszék jelentése alapján aggodalommal állapítja meg, hogy a 2020-as pénzügyi év óta a Számvevőszék minden évben új, közbeszerzéssel kapcsolatos észrevételeket tesz az ügynökségnek; a Számvevőszék jelentéséből kiemeli a Számvevőszék azon korlátozott véleményének alapját képező észrevételt, amely a 2022-ben olyan megrendelőlapok (szolgáltatáskérések) keretében közvetlenül végrehajtott két keretszerződés alapján teljesített 359 darab, 4,1 millió EUR összértékű kifizetés jogszerűségére és szabályszerűségére vonatkozik, amelyeket a személyzet olyan tagjai küldtek, akik nem rendelkeztek felhatalmazással arra, hogy az ügynökség nevében jogi kötelezettségvállalásokat tegyenek, illetve olyan kölcsönzött alkalmazottak küldtek, akik – ideiglenes státuszuk miatt – jogilag nem rendelkezhettek ilyen felhatalmazással; tudomásul veszi az ügynökség Számvevőszék észrevételére adott válaszát, miszerint még ha voltak is hiányosságok a jogi kötelezettségvállalás formalitásait illetően, a szolgáltatásokat az ügynökség igényeivel összhangban rendelték meg, és teljes körű ellenőrzéseket végeztek annak biztosítása érdekében, hogy a pénzeszközöket az eredetileg tervezett célra fordítsák, és nem merült fel tényleges veszteség; az ügynökségnek a Parlament írásbeli kérdéseire adott válaszai alapján megállapítja, hogy e szerződések esetében nem fordultak elő más szabálytalanságok, és az ügynökség a Számvevőszék észrevétele alapján intézkedéseket tett és módosította az ügynökség belső eljárásait annak biztosítása érdekében, hogy az utazási irodának csak a személyzeti szabályzat hatálya alá tartozó állomány azon tagjai küldhessenek megrendelést, akiket egy engedélyezésre jogosult tisztviselő felhatalmazott arra, hogy jogi kötelezettségvállalásokat tegyenek; tudomásul veszi az ügynökség válaszát, miszerint az ügynökség már az ellenőrzési folyamat vége előtt haladéktalanul korrekciós intézkedéseket vezetett be; felhívja az ügynökséget, hogy teljes mértékben foglalkozzon ezekkel az észrevételekkel, és javítsa közbeszerzési eljárásait annak érdekében, hogy az elkövetkező években elkerülhetők legyenek a hasonló helyzetek;
24.	kiemeli továbbá a Számvevőszék jelentésében foglalt azon korlátozott véleményt, miszerint a (oktatási szerkesztési szolgáltatások nyújtására vonatkozó) keretszerződés végrehajtása kapcsán 2022-ben kifizetett összegek (152 655 EUR) nem egyeztethetők össze a nyújtott szolgáltatásokkal, valamint egyes feladatkategóriák nem tükrözték a ténylegesen elvégzett munka jellegét, és néhány kategória esetében a kifizetett munka összege nem felelt meg a ténylegesen elvégzett munka összegének, ami szabálytalanná tette ezeket a kifizetéseket; tudomásul veszi az ügynökség magyarázatát, miszerint a megrendelt, teljesített és kifizetett oldalak száma nem teljesen egyezett, mivel a munka jellege, nevezetesen a szerkesztői és ismeretterjesztő tartalom fejlesztése miatt ez nem mindig volt előzetesen pontosan számszerűsíthető; megjegyzi továbbá, hogy az ügynökség válasza szerint a teljesített szolgáltatás ellenőrzése megtörtént, és a feladatkategóriák a Kiadóhivatallal kötött korábbi szerződésben felsoroltakon alapultak; felhívja az ügynökséget, hogy vezessen be olyan intézkedéseket, amelyek lehetővé teszik az ügynökség számára, hogy előre jobban számszerűsítse az elérendő eredményeket, és a jövőben elkerülje az ilyen helyzeteket;
25.	a Számvevőszék 2021. évi pénzügyi évre vonatkozó jelentése alapján megállapítja, hogy a közbeszerzési eljárás értékelési folyamatával kapcsolatban van egy észrevétel, amelyet még mindig nem zártak le: e folyamat során az ügynökség hangsúlyt helyezett egy olyan szempontra, amely nem szerepelt egyértelműen a kiírási feltételekben, ami azzal a kockázattal jár, hogy az ajánlattevőket egyenlőtlen bánásmódban részesítik; tudomásul veszi, hogy a szerződés 2023 szeptemberéig volt érvényben, és ezen észrevétel státuszának számvevőszéki felülvizsgálata idején az ügynökségnek nem állt szándékában további 12 hónapra megújítani a szerződést;
26.	elismerését fejezi ki az ügynökségnek azért, hogy bevezette a közbeszerzési irányítási eszközt, amelyet 2022 októberétől minden típusú közbeszerzési eljárás esetében használnak; kéri az ügynökséget, hogy gyorsítsa fel olyan eszközök elfogadását és végrehajtását, amelyek lehetővé teszik az elektronikus aláírás használatát a közbeszerzési és szerződéses dokumentumokhoz szükséges jóváhagyások és aláírások belső és külső partnerektől való beszerzéséhez;
Az összeférhetetlenségek megelőzése és kezelése, valamint az átláthatóság
27.	elismeréssel veszi tudomásul az ügynökségnek az átláthatóság biztosítására, valamint az összeférhetetlenségek megelőzésére és kezelésére irányuló meglévő intézkedéseit és folyamatos erőfeszítéseit; megelégedéssel veszi tudomásul, hogy az igazgatótanács és a felső vezetés tagjainak érdekeltségi nyilatkozatait és önéletrajzait közzéteszik az ügynökség honlapján, és a nyilatkozatok formátuma lehetővé teszi az ügynökség tevékenységeihez esetlegesen kapcsolódó szakmai, pénzügyi, személyes és egyéb érdekek felsorolását; a mentesítésért felelős hatóság észrevételét illetően az ügynökség nyomonkövetési jelentése alapján tudomásul veszi, hogy a fizetett szakértők összeférhetetlenségi és titoktartási nyilatkozatait nem teszik közzé az ügynökség honlapján, és az ügynökség úgy értékelte, hogy adatvédelmi megfontolások miatt a szakértői pályázatok/önéletrajzok közzététele jelentősen csökkentené a szakértői pályázatok számát, mivel az ügynökségnél dolgozó szakértők többsége bűnüldözési háttérrel rendelkezik;
28.	az ügynökség nyomonkövetési jelentése alapján elismeréssel veszi tudomásul, hogy az új honlap 2022-es elindításával az ügynökség javította nyilvános dokumentum-nyilvántartását, és a bevezetett technikai változtatások lehetővé teszik a polgárok számára, hogy kategóriánként keressenek az ügynökség hivatalos dokumentumai között, vagy internetes űrlapon keresztül hozzáférést kérjenek egy dokumentumhoz, ha nem biztosítanak közvetlen hozzáférést a nyilvános dokumentum-nyilvántartáson keresztül; megjegyzi, hogy 2022-ben az ügynökséghez öt, dokumentumokhoz való nyilvános hozzáférés iránti kérelem érkezett, és az ügynökség 920 állampolgári megkeresést kezelt;
Belső kontroll
29.	az ügynökség nyomonkövetési jelentése alapján az ügynökség belsőkontroll-rendszerét érintő, különösen a közbeszerzési eljárásokkal és a költségvetési kötelezettségvállalások kezelésével kapcsolatban felmerült számos hiányosságot illetően megállapítja, hogy az ügynökség lépéseket tett, többek között képzéseket és munkaértekezleteket tartott, hogy növelje a tudatosságot és csökkentse az adminisztratív hibák előfordulását; ezzel összefüggésben a Számvevőszék jelentése alapján tudomásul veszi, hogy az említett hiányosságokkal kapcsolatos (a 2021-es pénzügyi évre vonatkozó) észrevételeinek státusza lezárult;
30.	tudomásul veszi az ügynökség 2022. évi értékelését saját belsőkontroll-rendszeréről, és annak következtetését, amely szerint a rendszer létezik, hatékony és jól működik, és csak kisebb javításokra van szükség; kéri az ügynökséget, hogy orvosolja a belső ellenőrzés „Kontrolltevékenységek” és „Információ és kommunikáció” elemeivel kapcsolatban feltárt hiányosságokat, és folyamatosan tájékoztassa a mentesítésért felelős hatóságot az e téren elért eredményekről; az ügynökség nyomonkövetési jelentése alapján elismeréssel veszi tudomásul, hogy a „Nyomonkövetési tevékenységek” elem, „a hiányosságok értékelése és közlése” 17. alapelv értékelése során figyelembe vette a Számvevőszék korábbi években tett vonatkozó észrevételeit; felkéri az ügynökséget, hogy a továbbiakban is foglalkozzon a Belső Ellenőrzési Szolgálat által 2021-ben „Emberierőforrás-gazdálkodás és etika a CEPOL-nál” címmel végzett ellenőrzés keretében tett összes észrevétellel;
31.	megjegyzi, hogy az ügynökség nyilvántartásba vételi és engedélyezési eljárást hajt végre azon kivételek kapcsán, amelyeket megvizsgálnak az aggodalomra okot adó konkrét területek és a vonatkozó, javítást célzó intézkedések azonosítása érdekében; megjegyzi, hogy a kivételekről szóló 2022. évi jelentés megerősíti, hogy az ügynökség belsőkontroll-rendszere megfelelően működik, a meg nem felelés eseteit pedig korrekciós és megelőző intézkedésekkel tárják fel, illetve mérséklik; megjegyzi továbbá, hogy 2022-ben összesen 46 kivételt említettek (szemben a 2021. évi 27 kivétellel), amelyek értéke 51 697 EUR volt (a 2021. évi 257 825 EUR-hoz képest), amelyek közül 13 esetében a pénzügyi hatás meghaladta az 1 000 EUR-t (1 053 EUR–12 240 EUR);
Egyéb megjegyzések
32.	azon problémát illetően, hogy az ügynökség nem rendelkezik elegendő irodahelyiséggel és -területtel a működési tevékenységekhez, az ügynökség nyomonkövetési jelentése alapján tudomásul veszi, hogy a magyar kormány kötelezettséget vállalt arra, hogy biztosítja a folytonosságot, és megfelelő létesítményekről gondoskodik az ügynökség számára, és e célból határozatot fogadott el az új székhely (6 000 m²) bérleményként történő biztosításáról; megjegyzi továbbá, hogy az új helyre való költözésre 2024 végéig kerülhet sor, az új székhely-megállapodás aláírásával párhuzamosan;
33.	elismerését fejezi ki az ügynökségnek a nyilvános láthatóságának és online jelenlétének növelésére irányuló erőfeszítéseiért; ezzel összefüggésben üdvözli, hogy 2022-ben elindult az ügynökség új honlapja, amely olyan kulcsfontosságú fejlesztéseket tartalmaz, mint az egyértelműbb megjelenés és felépítés, a jobb külső megjelenés és az online érzékenység; megjegyzi továbbá, hogy az ügynökség 2022-ben jelentős közösségimédia-tevékenységet végzett: 1 590 tartalmat töltött fel, ami az előző évhez képest 54%-kal több bejegyzést jelent; megjegyzi e tekintetben, hogy az ügynökség webfelhasználóinak száma folyamatosan növekszik, immár több mint 200 000 látogatást regisztráltak, a LinkedIn, az X (korábban Twitter) és a Facebook platformokon pedig 38 500 követője van az ügynökségnek;
°
°	°
34.	a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2024. április 11-i állásfoglalására[footnoteRef:12]. [12:  	Elfogadott szövegek, P9_TA(2024)0280.] 

